open-index/open-wikipedia-markdown huggingface dataset:
The Complete Journals of L. M. Montgomery

**The Complete Journals of L. M. Montgomery** on kanadalaisen kirjailijan Lucy Maud Montgomeryn (1874–1942) päiväkirjojen lyhentämätön laitos. Aiemmin 1980-luvulla ilmestynyttä valikoitua versiota *The Selected Journals of L. M. Montgomery* tehdessään toimittajat saivat ohjeeksi karsia kaiken, mikä ei ollut hauskaa ja vienyt tarinaa eteenpäin. Tuloksena oli varsin erilainen kuva Montgomerysta kuin minkä päiväkirjojen lyhentämätön versio antaa.

Lyhentämättömässä päiväkirjajulkaisussa on mukana valokuvia, joita Montgomery oli liimannut päiväkirjaansa, samoin lehtileikkeitä, muotokuvia ja postikortteja. Teokseen on liitetty uusi johdanto ja uudet huomautukset. Kirjoittamassaan uudessa johdannossa Michael Bliss esittää yllättäviä seikkoja.

Päiväkirjoista on ilmestynyt kaksi osaa, joista ensimmäinen osa kattaa vuodet 1889–1900, toinen nuoren aikuisuuden vuodet 1889–1911.

## Teokset
* *The Complete Journals of L. M. Montgomery: The PEI Years, 1889–1900*, Oxford University Press 2012 
* *The Complete Journals of L. M. Montgomery: The PEI Years, 1901–1911*, Oxford University Press 2013 

## Lähteet
Ana Kobal

**Ana Kobal** (s. 11. marraskuuta 1983 Žirovnica) on slovenialainen alppihiihtäjä. Hän edusti SK Radovljica -seuraa ja on pituudeltaan 167&nbsp;cm.

Kobal sijoittui Torinon olympialaisten 2006 pujottelussa 25:nneksi. Torinon universiadeissa 2007 hän sai suurpujottelussa hopeaa. Nuorten MM-kilpailuissa hän oli parhaimmillaan kymmenes alppiyhdistetyssä 2003.

Kobal kilpaili maailmancupissa vuosina 2002–2007. Hän saavutti kolme kertaa maailmancupin pisteitä ollen parhaimmillaan 20:s Sierra Nevadan pujottelussa helmikuussa 2007. Euroopan cupin osakilpailuissa hän sijoittui kolme kertaa kolmanneksi.

## Lähteet
Jan Lundell

**Jan Lundell** -nimisiä henkilöitä ovat:

* Jan Lundell (s. 1966), suomalainen kemian professori
* Jan Lundell (s. 1973), suomalainen jääkiekkomaalivahti
Saulin paras kaveri

**Saulin paras kaveri** on viihdeohjelma, jossa Sauli Koskinen käy jokaisessa jaksossa yhden suomalaisen Yhdysvalloissa asuvan julkisuuden henkilön luona.

## Jaksot

## Lähteet
Hermann Ebbinghaus

**Hermann Ebbinghaus** (1850–1909) oli saksalainen psykologi, joka toimi professorina Berliinissä, Breslaussa ja Hallessa. Hän teki kokeellisen psykologian kannalta käänteentekeviä muistia koskevia tutkimuksia. Hänen keksimänsä niin sanottu säästömetodi mahdollistaa kunkin harjoituskerran jälkeen tapahtuneen oppimisen mittaamisen merkityksettömien tavujen avulla oppimisajan lyhenemisenä tai lukemiskertojen vähentymisenä. Hänen muistintutkimuksillaan käynnistämäänsä traditiota alettiin myöhemmin kutsua verbaaliseksi oppimiseksi.

## Lähteet
Rok Flander

**Rok Flander** (s. 26. kesäkuuta 1979 Kranj) on slovenialainen lumilautailun maailmanmestari.

Flander voitti parisuurpujottelun maailmanmestaruuden Arosassa 2007, ja sai samoissa kilpailuissa pronssia paripujottelussa. Gangwonin MM-kilpailuissa 2009 hän oli paripujottelussa neljäs. Parisuurpujottelussa hän sijoittui MM-kilpailuissa kahdeksanneksi Stonehamissa 2013 ja Lachtalissa 2015.

Flander sijoittui olympialaisissa parisuurpujottelussa seitsemänneksi Torinossa 2006, kahdeksanneksi Vancouverissa 2010 ja kuudenneksi Sotšissa 2014.

Flander voitti maailmancupin parisuurpujottelukilpailun San Vigiliossa joulukuussa 2006, Söldenissa lokakuussa 2007 ja Telluridessa joulukuussa 2010 sekä paripujottelun La Molinassa tammikuussa 2008. Hän on sijoittunut maailmancupin kilpailuissa lisäksi neljä kertaa toiseksi ja viisi kertaa kolmanneksi.

Flander sijoittui paripujottelun ja parisuurpujottelun yhteisen maailmancupin kokonaiskilpailussa kolmanneksi kaudella 2006–2007, neljänneksi 2009–2010 ja viidenneksi kaudella 2007–2008.

## Lähteet
De Dietrich (Lunéville)

**De Dietrich** oli vuosina 1897–1905 valmistettu ranskalainen automerkki.

## Historia
De Dietrich -automerkin juuret juontavat Saksan ja Ranskan rajamaiden kiistanalaisella Elsass-Lothringenin, ranskaksi *Alsace-Lorraine*, yli 300 vuotta vaikuttaneen De Dietrich -suvun teollisuustoimintaan. Vuonna 1896 yhtiön silloinen johtaja, paroni Adrien de Turckheim päätti laajentaa yhtiön tuotantoa rautatiekaluston valmistuksesta maantieajoneuvojen tuotantoon, hankkimalla Amédée Bolléen valmistuslisenssin. *De Dietrich* -nimisten autojen valmistus Lorrainen Lunévillessa aloitettiin vuonna 1897. Aluksi tuotevalikoima oli samanlainen De Dietrichin Niederbronnissa (Niederbronn-les-Bains (saksaksi: Bad Niederbronn)) sijainneen tehtaan kanssa. Niederbronn sijaitsi tuolloin Saksan puolella rajaa. Ajoneuvojen valmistus De Dietrich -nimellä päättyi vuonna 1905 ja niiden valmistusta Lorraine-Dietrich-nimisinä jatkoi *Société Lorraine des Anciens Établissements De Dietrich et Cie* -niminen yhtiö.

## Ajoneuvot
Ensimmäinen tuotantomalli oli Amédée Bollée -lisenssillä valmistettu kaksisylinterinen, iskutilavuudeltaan joko 2300&nbsp;cm³ tai 3000&nbsp;cm³ malli. Näitä valmistui vuoden 1898 aikana 72 kappaletta ja vuonna 1900 107 kappaletta. Näillä autoilla osallistuttiin myös vuoden 1901 Pariisi–Berliini-kilpailuun, mutta ne eivät olleet kovin kilpailukykyisiä.

Myöhemmin yhtiö valmisti autoja marseillelaisen Turcat-Méryn lisenssillä. Näissä malleissa kaksi- tai nelisylinterinen moottori oli asennettu auton etuosaan ja voimansiirto taka-akselille oli ketjuvälitteinen. Vuonna 1902 yhtiö valmisti 253 ajoneuvoa. Vuonna 1903 mallitarjontaan kuului nelisylinterisiä malleja 3000&nbsp;cm³:n, 4100&nbsp;cm³:n tai 5400&nbsp;cm³:n iskutilavuuksisilla moottoreilla.


De Dietrich Grand Duc (1898) in Musée National de l'Automobile (Mulhouse).jpg|Amédée Bollée -lisenssillä valmistettu De Dietrich *Grand Duc* vuodelta 1898.
De Dietrich, 3 JOT, London to Brighton Veteran Car Run 2006, 24 CV, 1199.jpg|1903 De Dietrich Tonneau 
Paris-Madrid 1903 - Camille du Gast pilots her 30 hp De Dietrich, with starting number 29.jpg|Madame Camille du Gast kuvattuna De Dietrich -kilpa-autossaan vuoden 1903 Pariisi-Madrid -autokilpailussa.


## Aiheesta muualla
* Redémarrage De Dietrich et Cie Luneville 1897 -video

## Lähteet
Transformice

**Transformice** on selainpohjainen hiiripeli, jossa pelataan hiirellä, joka kerää juustoja erilaisissa tasoissa, eli niin sanotuissa kartoissa. Juustoilla voi ostaa omalle hiirelleen erilaisia vaatteita, turkkeja ja asusteita. Shaamanit ovat hiirten apureita, jotka auttavat hiiriä pääsemään juuston ja myöhemmin kolon luokse rakentamalla tai muilla keinoilla. Shamaaneita on joko yksi, kaksi tai ei yhtään kartoissa. Jos ei tasossa ole shaamaneita, se tarkoittaa sitä, että hiirien pitää omin neuvoin saada juustoa. Jokaisessa kentässä on aika, jonka sisällä juusto pitää saada ja viedä se hiirenkoloon.

Transformicessa on erilaisia titteleitä, joita kertyy esimerkiksi kerätyn juuston tai shamaanina autettujen hiirten mukana. Jokainen hiiri aloittaa  aluksi tittelistä "Hiirulainen". Kirjoittamalla chattiin /title pääsee paikkaan, jossa voit valita tittelin titteleistä, jotka omistat. Transformicessa on myös eventtejä eli tapahtumia, joista voi voittaa erilaisia esineitä ja turkkeja, joita voi käyttää kartoissa. Shamaani myös saa omia taitojaan, millä hän pystyy auttamaan hiiret nopeasti koloon. Pelissä juustolla voi ostaa avatariisi uusia vaatteita

## Lähteet

* http://www.transformice.com

## Aiheesta muualla
* http://www.transformice.com
* https://www.youtube.com/watch?v=1Ew8wnL7KtA
Hotelli Hansa

**Hotelli Hansa** oli Helsingissä Mannerheimintie 5:ssä Uudessa ylioppilastalossa vuosina 1924–1968 toiminut hotelli ja ravintola. Ravintola oli loppuaikoinaan kirjailijoiden ja muun kulttuuriväen suosiossa. Pentti Saarikoski oli sen paras mainosmies, toinen tunnettu asiakaskirjailija oli Hannu Salama. Tunnettujen kanta-asiakkaiden ydinjoukkoa oli kymmenkunta.

Hotelli Hansa avattiin Uuden ylioppilastalon Mannerheimintien puoleiseen siipeen tammikuussa 1925, kun rakennusta oli korotettu kahdella kerroksella. Sitä ennen liikesiiven ylimmissä kerroksissa olivat toimineet Hugo Öhmanin omistamat Ylioppilaskoti ja Lähetyshotelli. Hotelli Hansaa isännöi alkujaan leskirouva Elin Ståhle, myöhemmin insinööri Ragnar Cabell, vuodesta 1955 johtaja Runar Nyholm ja viimeisessä vaiheessa tämän leski Helvi Nyholm. Hotellin kaksi ylintä kerrosta jouduttiin 1940-luvun lopulla luovuttamaan ylioppilasjärjestöjen käyttöön. Vuonna 1965 Hansan tiloihin alettiin suunnitella Ylioppilastuki ry:n omaa hotellia, ja päätös tilojen haltuunotosta tehtiin keväällä 1967. Omistaja Nyholm kieltäytyi sulkemasta ravintolaa vuokrasopimuksen päätyttyä vuoden 1968 alussa. Monet tunnetut kulttuurivaikuttajat ja varsinkin pääkaupungin vasemmistolehdet ottivat kantaa Hansan puolesta ja arvostelivat ylioppilaskuntaa. Hannu Salama, Pentti ja Tuula Saarikoski, Jorma Ojaharju, Lassi Sinkkonen ja Mikko Niskanen allekirjoittivat Hansaa puolustaneen julkilausuman, joka julkaistiin *[[Suomen Sosialidemokraatti|Suomen Sosialidemokraatissa]]*. Hansa häädettiin lopulta tiloistaan maaliskuussa 1968, mistä syntyi suuri mediatapahtuma. Koska hotelli-ravintola ei suostunut lähtemään vapaaehtoisesti, sen irtaimisto jouduttiin kantamaan ulos. Häätöä käsiteltiin myöhemmin useassa oikeusasteessa, mutta ylioppilaskunta voitti jutun.

Hansan tilalle perustettiin Hotelli Borealis, joka jouduttiin kannattamattomana lopettamaan jo vuonna 1973. Vuonna 1979 puretun Uuden ylioppilastalon pihasiiven paikalle rakennettiin vuonna 1981 Hansatalona tunnettu liikerakennus. Vuonna 2024 Uuden ylioppilastalon, Hansatalon ja viereisen hotelli Seurahuoneen rakennuksissa avautui uusi Hotelli Grand Hansa, joka on osa Minor Hotels -yrityksen omistamaa NH Collection -hotelliketjua.

## Lähteet
Massavaje

**Massavaje**, joskus myös massakato, on ydinfysiikassa esiintyvä luonnonilmiö, jossa yksittäisen atomin kokonaismassa on pienempi kuin sen sisältämien vapaana olevien rakenneosasten (nukleonien) kokonaismassa. Massavaje voidaan laskea vapaana olevien rakennehiukkasten massoista vähentämällä yhtenäisen atomin kokonaismassa. Osa kokonaismassasta on sidosenergian muodossa. Jos atomi fissioituu eli hajoaa tytärnuklideiksi, sidosenergia vapautuu tavallisesti hiukkasten liike-energiana tai fotoneina. Tällöin voidaan laskea sidosenergian määrä massavajeesta tai toisinpäin tunnetulla Einsteinin yhtälöllä E=mc², jossa E on sidosenergia, m on massavaje ja c on luonnonvakio valonnopeus.

## Katso myös
*Massaylijäämä

## Lähteet
* 
* Tipler, P. A; Llewellyn, R. A. (2004). *Modern Physics*. W. H. Freeman and Company. 

### Viitteet

## Aiheesta muualla
*Opetus TV: Massavaje ja ytimen massaosuus
Kesäillan valssi (televisio-ohjelma)

**Kesäillan valssi** oli vuosina 1996–2011 Yle TV2 -kanavalla esitetty viihdeohjelma, jossa nähtiin artistivieraita viihdyttämässä tanssijoita tanssilavoilla eri puolilla Suomea. Ohjelmaa juonsi alusta alkaen Sari Tamminen.

## Aiheesta muualla
*
Cliff Curtis

**Clifford Vivian Devon ”Cliff” Curtis** (s. 27. heinäkuuta 1968 Rotorua, Uusi-Seelanti) on uusiseelantilainen näyttelijä. Hänet tunnetaan muun muassa roolistaan *[[Fear the Walking Dead]]* -televisiosarjassa.

## Filmografia
Ydintekniikka

**Ydintekniikka** on ydinfysiikan lakeja ja luonnonilmiöitä soveltava tekniikan ala. Ydintekniikkaa sovelletaan muun muassa ydinreaktoreissa ja ydinaseissa.
Fjalar Åsten

**Rafael Fjalar ”Fjalle” Åsten** (8. huhtikuuta 1929 Helsinki – 26. tammikuuta 2016 Helsinki) oli suomalainen erotuomari useissa eri urheilulajeissa. Hän tuomitsi urallaan yhteensä lähes 10&nbsp;000 ottelua, mikä lienee epävirallinen Suomen ennätys.

Åsten pelasi 1950-luvulla jalkapalloa ja jääpalloa Helsingin Palloseurassa. Vuonna 1955 hän ryhtyi erotuomariksi. Hän tuomaroi jalkapallo-, jääpallo-, käsipallo- ja kaukalopallo-otteluita. Jalkapallossa hän oli pääsarjatason ja käsipallossa kansainvälisen tason tuomari. Åstenin erotuomarinura päättyi vuonna 2001. Hän oli Suomen Palloliiton ainaisjäsen ja Helsingin Erotuomarikerhon kunniajäsen. Åsten oli mukana Stadin Slangi -yhdistyksen toiminnassa. Åsten kuoli Herttoniemessä kotinsa pihalla 26. tammikuuta 2016. Hän oli kuollessaan 86-vuotias.

Åstenin Hans-poika toimi myös jääpalloerotuomarina, ja Hansin Micke-Max-poika on pelannut jääkiekkoa. Åstenin tytär Krista/Kristiina Koskela pelasi pääsarjatasolla koripalloa ja käsipalloa. Åstenin tyttärenpoika Toni Koskela pelasi jalkapalloa miesten pääsarjassa ja ulkomailla ja on toiminut jalkapallovalmentajana.

## Lähteet
Per Mollerup

**Per Mollerup** (s. 20. helmikuuta 1942 Nakskov) on tanskalainen muotoilija ja tietokirjailija.

Mollerup opiskeli taloustieteitä Århusin kauppakorkeakoulussa 1960-luvulla ja väitteli arkkitehtuurin tohtoriksi Ruotsin Lundin yliopistossa 1997. Vuosina 1974–1984 hän julkaisi *Mobilia Design* -muotoilulehteä ja 1984–1988 *Tools Design Journal* -lehteä. Vuosina 1984–2009 hänellä oli Designlab-niminen yritys, joka erikoistui opastejärjestelmiin ja yritysten graafiseen ilmeeseen. Vuosina 2005–2009 Per Mollerup toimi muotoilun professorina Oslon taidekorkeakoulussa. Vuodesta 2009 hän on ollut viestinnän muotoilun (Communications Design) professorina Swinburne University of Technology -korkeakoulussa Australian Melbournessa.

## Muotoiluprojekteja
Mollerupin muotoilutoimisto Designlab suunnitteli 1980-luvun puolivälistä lähtien opastejärjestelmiä muun muassa Kööpenhaminan (1989), Oslon (1996) ja Tukholman Arlandan (1998) lentoasemille. Vuonna 2002 valmistui Kööpenhaminan metron opastejärjestelmä. Designlabin muita asiakkaita ovat olleet sairaalat ja museot eri maissa. Designlab on palkittu yhdeksän kertaa Tanskan muotoiluneuvoston palkinnolla.

Muiden kansainvälisten asiantuntijoiden mukana Mollerup osallistui 2000-luvulla Viron, Latvian ja Liettuan kansallisten muotoilupoliittisten ohjelmien suunnitteluun.

## Palkintoja ja huomionosoituksia
Vuonna 1996 Per Mollerup sai Thorvald Bindesbøll -mitalin ja seuraavana vuonna Tanskan kirjatyöntekijöiden kunniapalkinnon. Hän on Viron muotoilujärjestön kunniajäsen.

## Teoksia
* *Yrityksen graafinen ohjelma* (1985, alkuteos *Virksomhedens design-program*, suom. Markku Kuoppamäki. Alform Oy)
* *Design til at leve med* (1986, myös mm. ruotsiksi)
* *Godt nok er ikke nok. Betragtgninger og offentligt design.* (1992)
* *Marks of Excellence: The History and Taxonomy of Trademarks.* (1997, uusittu laitos 2013)
* *Collapsible: The Genius of Space-Saving Design.* (2002)
* *Wayshowing: A Guide to Environmental Signage* (2005)
* *Brandbook: BrandingFolelser, Fornuft* (2008)
* *PowerNotes: Slide presentations reconsidered* (2011) Myös verkossa: http://hdl.handle.net/1959.3/191214
* *Wayshowing > Wayfinding: Basic & Interactive* (2013)
* *Data Design: Visualising quantities, locations, connections* (2015)
* *Simplicity: A Matter of Design* (2015)

## Lähteet
David Berry

**David Berry** on australialainen näyttelijä. Hänen tunnetuin roolinsa on James Bligh, jota hän näytteli australialaisdraamassa *[[Kotiin takaisin]]* vuosina 2013–2018.

David Berry syntyi Kanadan Torontossa australialaisille vanhemmille, ja he muuttivat Sydneyyn Berryn ollessa seitsemänvuotias. Ennen näyttelijän uraa hän työskenteli toimittajana. Berrylla on kahden ystävänsä kanssa lauluryhmä Jersey to Motown.

## Filmografiaa
### Televisiosarjat
* *[[Neiti Fisherin etsivätoimisto]]* (2012, yksi jakso) – Alastair
* *[[Home and Away]]* (2012, kymmenen jaksoa) – Logan meyer
* *[[Kotiin takaisin]]* (2013–2018, 56 jaksoa) – James Bligh
* *[[Outlander – Matkantekijä]]* (2016–2020, yhdeksän jaksoa) – Lordi John Grey

## Lähteet

## Aiheesta muualla

*
Carlos Loyzaga

**Carlos M. Loyzaga** (29. elokuuta 1930 San Jose, Yhdysvaltain miehittämä Filippiinit – 27. tammikuuta 2016 San Juan) oli filippiiniläinen koripalloilija ja koripallovalmentaja. Häntä pidetään useissa arvioissa maan historian parhaana koripalloilijana.

Loyzaga pelasi 1950- ja 1960-luvuilla Filippiinien miesten maajoukkueessa, joka voitti MM-pronssia Brasiliassa 1954 Loyzagan oltua turnauksen parhaita korintekijöitä. Filippiinien MM-mitali on vuoteen 2022 mennessä ainoa aasialaisen maan voittama miesten koripallossa. Loyzaga edusti Filippiinejä myös Chilen MM-kilpailuissa 1959, missä Filippiinit sijoittui kahdeksanneksi, ja kesäolympialaisissa Helsingissä 1952 (Filippiinit yhdeksäs) sekä Melbournessa 1956 (seitsemäs).

Aasian kisoista Loyzagan edustama Filippiinit voitti neljä ja Aasian-mestaruuskilpailuista kaksi kultamitalia. Loyzaga toimi myös koripallovalmentajana ja muun muassa johdatti Filippiinit Aasian mestaruuteen vuonna 1967. Loyzaga kuoli San Juanissa 27. tammikuuta 2016 85 vuoden ikäisenä.

## Lähteet
* Carlos Loyzaga Bio, Stats, and Results  Olympics at Sports-Reference.com 

### Viitteet

## Aiheesta muualla
*
Alexander Duff

**Alexander Duff** (1806–1878) oli skotlantilainen Intiassa työskennellyt lähetyssaarnaaja. Lisäksi hän kotimaassaan toimi lähetystieteen yliopisto-opetuksen hyväksi. Vuonna 1830 Duff perusti Kalkuttaan ylemmille kasteille suunnatun collegen. Hän perusti Intiaan muitakin kouluja. Hän pyrki kehittämään erityisesti koululähetystä. Duff uskoi, että hindulaisuus voitaisiin nujertaa parhaiten ylemmän englanninkielisen kouluopetuksen avulla. Vuonna 1843 hän liittyi vapaakirkkoon.

## Lähteet
Malheurin kapina

**Malheurin kapina** tapahtui Yhdysvalloissa Oregonin osavaltiossa tammikuussa 2016. Tilanne sai ilmeisesti alkunsa karjapaimenten laidunnusoikeuksista liittovaltion mailla. Kaksi karjankasvattajaa, isä ja poika Hammond, oli tuomittu tuhopoltoista 2001 ja 2006 pitkiin vankeusrangaistuksiin. Hammondit itse olivat kertoneet polton syyksi tuholaisten polttamisen, mutta silminnäkijät olivat kertoneet heidän harjoittaneen salametsästystä. Hammondit olivat myös laiduntaneet karjaa omien maidensa lisäksi liittovaltion mailla. Oregonin Burnsissa pidettiin Hammondien vapauttamista vaativa rauhanomainen mielenosoitus tammikuussa 2016. Tämän jälkeen Ammon Bundyn johtamat aseistetut joukot valtasivat liittovaltion omistaman Malheurin luonnonpuiston ja sen päärakennuksen ilmoittaen sen päämajakseen. He itse ilmoittivat määräkseen noin 150 henkeä. FBI valtasi rakennuksen ja pidätti Bundyn ja kuusi muuta. Pidätyksen yhteydessä käydyssä ammuskelussa kuoli yksi ja haavoittui yksi.

Kapina päättyi 12. helmikuuta 2016 viimeisenkin antauduttua. Kapinaa pidettiin Yhdysvalloissa äärimmäisenä osoituksena liittovaltiovastaisista mielipiteistä. 

Lokakuussa 2016 valamiehistö vapautti kaikki seitsemän pääsyytettyä.
  
## Lähteet

## Aiheesta muualla
Bonilha

**Wallace Bonilha Félix** (s. 26. tammikuuta 1996 Rio de Janeiro, Brasilia) on brasilialainen jalkapalloilija, joka pelasi kaudella 2016 Suomen Veikkausliigassa FC Lahden joukkueessa lainalla kotimaansa Fluminensesta. Pelipaikaltaan Bonilha on keskikenttäpelaaja.

Bonilha on Fluminensen kasvatti. Hän voitti vuonna 2015 seuran alle 20-vuotiaiden joukkueen paidassa ikäluokan Brasilian mestaruuden. Tammikuussa 2016 Bonilha siirtyi kauden 2016 kattavalla lainasopimuksella Fluminensen yhteistyöseuraan, Suomen Veikkausliigassa pelaavaan FC Lahteen.

## Lähteet
Euller

**Euller da Silva Rodrigues** (s. 30. tammikuuta 1995) on brasilialainen jalkapalloilija, joka on pelannut Suomen Veikkausliigassa FC Lahden joukkueessa lainasopimuksella kotimaansa Fluminensesta. Pelipaikaltaan Euller on hyökkääjä.

Euller on Fluminensen kasvatti. Tammikuussa 2016 hän siirtyi kauden 2016 kattavalla lainasopimuksella Fluminensen yhteistyöseuraan, Suomen Veikkausliigassa pelaavaan FC Lahteen.

## Lähteet
Josh Barnett

**Joshua Lawrence Barnett** (s. 10. marraskuuta 1977 Seattle, Washington) on yhdysvaltalainen vapaaottelija ja showpainija. Hän voitti UFC:n raskaansarjan mestaruuden 2002 ja Pancrasen avoimen painoluokan mestaruuden 2003. Barnett otteli myös Pridessa ja Strikeforcessa.

## Vapaaottelu
Barnett oli harjoitellut ennen vapaaottelemista painia ja hieman potkunyrkkeilyä. Vuonna 1996 hän meni harjoittelemaan Jim Harrisonin salille vapaaottelemista ja vuotta myöhemmin Barnett aloitti vapaaottelu-uransa 1997 UFCF-organisaatiossa. Hän otteli viisi ottelua voittaen kaikki. Sittemmin 1999 Barnett siirtyi SuperBrawliin, jossa hän otteli ensimmäisessä ottelussaan Juha Tuhkasaarea vastaan voitokkaasti. Myöhemmin Barnett otteli myös Bobby Hoffmania ja Dan Severniä vastaan.

### UFC
Barnett otteli ensi kerran UFC:ssä 17. marraskuuta 2000 UFC 28 tapahtumassa. Vastassa oli Gan McGee, jonka hän voitti teknisellä tyrmäyksellä toisessa erässä.

## Lähteet
Edzná

**Edzná** on muinainen mayaintiaanien kaupunki ja nykyinen arkeologinen alue Jukatanin niemimaan pohjoisosassa Meksikossa. Se sijaitsee noin 65 kilometriä Campechen kaupungista pohjoiseen. 
Edznán huomattavin rakennus on 40 metriä korkea päätemppeli, jonka huipulta näkee laajalti ympäristöön. Ensimmäiset havainnot asutuksesta on vuodelta 400 eaa. ja viimeiset 1500-luvulta.

Alue on matkailijoille avoinna.

## Lähteet

## Aiheesta muualla

*Edzná Photo Essay
*Wikimapian satelliittikuvaa Edznásta
Rise (Skilletin albumi)

**Rise** on Skilletin kahdeksas studioalbumi. Se julkaistiin 25. kesäkuuta 2013 levymerkillä Word Records.

## Kappaleet
# (säv./san. John Cooper)
# (säv./san. John Cooper)
# 
# (säv./san. John Cooper, Korey Cooper)
# (säv./san. John Cooper)
# (säv./san. John Cooper)
# 
#
#
# (säv./san. John Cooper)
# (säv./san. John Cooper, Korey cooper)

## Kokoonpano
* John Cooper – laulu, basso
* Korey Cooper – kitara, kosketinsoitin
* Seth Morrison – kitara
* Jen Ledger – rummut, taustalaulu, laulu (kappaleet 1, 4, 8 ja 11)

## Arvostelut
* Allmusic: 
* Daily News: 
* Jesus Freak Hideout: 

## Aiheesta muualla
* ''Rise'' discogs.com -sivustolla

## Lähteet
Amédée Bollée fils

**Amédée Bollée fils** oli vuosina 1885–1922 toiminut ranskalainen ajoneuvovalmistaja.

## Yleistä
Autotehtaan perusti Amédée Bollée nuorempi, vuosina 1873–1881 höyryautoja valmistaneen Amédée Bollée vanhemman poika. Vuonna 1885 Ranskan Le Mansiin perustettu yritys valmisti autoja *Amédée Bollée* -nimellä. Yhtiön tuotanto lopetettiin vuonna 1922. Yhtiön toiminta oli ennen I maailmansotaa varsin menestyksekästä ja sen myöntämillä lisensseillä valmistivat ajoneuvoja ranskalainen De Dietrich (Lunéville), saksalainen De Dietrich (Niederbronn) ja itävaltalainen Leesdorfer Automobilwerke.

## Tuotanto
Amédée Bollée nuorempi valmisti ensimmäisen autonsa vuonna 1885 isänsä avustamana. Kyseinen auto oli kaksipaikkainen, höyrykoneella varustettu ajoneuvo. Samana vuonna hän valmisti myös pienemmän, omaa suunnittelua olevan höyryauton.

Vuonna 1889 aloitettiin tutkimustyö polttomoottorien parissa ja ensimmäiset sarjana valmistuneet polttomoottoriajoneuvot ajoittuvat vuoden 1895 vaiheille. Korimallina oli nelipaikkainen vis-à-vis, jonka kaksisylinterinen moottori antoi tehoa 6 hevosvoimaa ja voimansiirto vetävälle taka-akselille tapahtui hihnan välittämänä. Yksi tällainen ajoneuvo otti osaa vuonna 1896 ajettuun Pariisi–Marseille–Pariisi-kilpailuun. Vuonna 1898 virtaviivaisella korilla varustettu malli otti 3. sijan Pariisi–Amsterdam-kilpailussa. Vuonna 1899 esiteltiin 20 hv:n nelisylinterisellä, 6300&nbsp;cm³: n moottorilla varustettu kilpa-auto. Sarjatuotantomalleina olivat 10 hv:n kaksisylinterinen ja 12 hv:n nelisylinterinen malli. Vuodesta 1904 lähtien nelisylinterinen moottori oli sijoitettu auton keulalle pystyasentoon ja jäähdyttimen pyöreä muoto oli samankaltainen kuin Delaunay-Belleville-autoissa. Vuosina 1907–1914 valmistettiin mallia *Type E*. Tämän 6333&nbsp;cm³:n moottorilla varustetun mallin hintataso oli samaa luokkaa Rolls-Royce Silver Ghostin kanssa ja niitä valmistettiin 200 kappaletta. Vuonna 1912 esiteltiin 4000&nbsp;cm³:n moottorilla varustettu *Type F*.

I maailmansodan jälkeen valmistui vielä joitain *Type F* -mallin autoja, mutta Amédée Bollée fils, kuten niin monet muutkin ajoneuvovalmistajat, kaatui sodan jälkeiseen taloustilanteeseen. Sotatuotannon jäljiltä yhtiön palkkalistoilla oli paljon työvoimaa, uusien automallien kehitystä ei ollut tehty vuosiin, tuotantolinjojen ajantasaistaminen vaati runsaasti pääomaa ja inflaation takia autojen myynti oli alamaissa. 


Amedee Bollee Type D 1901.JPG|Type D 1901
Amedee Bollee Fils Type F Torpedo.jpg|Type F Torpedo
Amedee Bollee Type F 30 CV 1912.JPG|Type F 30CV 1912
Amedee Bollee Type F 30 CV 1919-1923.JPG|Type F 30CV 1919-1923


## Aiheesta muualla
* Amédée Bollée -videoita

## Lähteet
* Harald Linz, Halwart Schrader: *Die Internationale Automobil-Enzyklopädie.* United Soft Media Verlag, München 2008, . 
* George Nick Georgano: *The Beaulieu Encyclopedia of the Automobile.* Volume 1: *A–F.* Fitzroy Dearborn Publishers, Chicago 2001, .
Love (Asan albumi)

**Love** on suomalaisen rap-artistin Asan yhdeksäs albumi, joka julkaistiin 21. elokuuta 2015. Sen kappaleissa käytetään taustoina materiaalia vuosina 1966–1979 toimineen Love Recordsin katalogista. Albumi sijoittui Suomen virallisella listalla parhaimillaan kakkossijalle.

## Vastaanotto
Soundin Sami Nissinen antoi albumille kolme tähteä viidestä, kehuen Didier Selinin ja Jukka Immosen vanhojen samplejen ja modernin musiikin yhdistelemisen onnistuneisuutta.

## Kappaleet
Kaikki kappaleet sanoittanut Asa, ellei toisin mainittu.

#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet

## Aiheesta muualla
* ''Love'' discogs.com-sivustolla
Bilebändi 2012

**Bilebändi 2012** oli keväällä 2012 Yle TV2-kanavalla esitetty viihdeohjelma, jossa etsittiin suomen parasta bilebändia. Juontajina toimi Kalle Lindroth ja Anna Laulumaa. Tuomareina toimi Hanna-Riikka Siitonen, Jarkko Ahola ja Juha Torvinen. Bilebändeinä kisasivat Remix, Likka, Grooving High Allstars, Roope Salminen & Koirat, Playa Band, Circus Showband, Lipsaset ja The Jags.

Finaalijaksossa vierailevana tuomarina nähtiin Virve Rosti. Voittajaksi selviytyi Lipsaset ja toiseksi Grooving High Allstars.

## Jaksot

## Lähteet

## Aiheesta muualla
* Bilebändi 2012 Facebook-sivut
Tala

**Tala** on muun muassa seuraavien suomalaisten sukunimi:

* Eero Tala (1931–2005), lääkäri, professori
* Heikki Tala (s. 1939), hammaslääkäri, ylilääkäri ja Suomalaisuuden liiton ent. puheenjohtaja
* Matti Tala (1899–1922), keskimatkojen juoksija
* Pekka Tala (1919–2010), lääkäri ja professori 
* Sameli Tala (1893–1961), kestävyysjuoksija.

## Muita
* Samoan tālā, Samoan rahayksikkö
Morten Andersen

**Morten Andersen** (s. 19. elokuuta 1960 Kööpenhamina) on tanskalainen entinen amerikkalaisen jalkapallon pelaaja. Hänen pelipaikkansa oli potkaisija.

Vaihto-opiskelijana lajin pariin päätynyt Andersen pelasi NFL:ssä viidessä eri seurassa vuosina 1982–2007. Hän on kaikkien aikojen listalla toisena tehdyissä pisteissä (2544) ja ensimmäisenä pelatuissa otteluissa (382). Viimeisessä ottelussaan kauden 2007 päätteeksi hän oli 47-vuotiaana sarjan historian toiseksi vanhin pelaaja.

Andersen on NFL:n historian ainoa tanskalainen pelaaja.

## Lähteet
Henning Koppel

**Henning Koppel** (8. toukokuuta 1918 Kööpenhamina – 27. kesäkuuta 1981 Kööpenhamina) oli tanskalainen muotoilija, korutaiteilija ja graafikko. Hän lukeutuu toisen maailmansodan jälkeisen ajan merkittävimpiin pohjoismaisiin muotoilijoihin. Hän sai Lunning-palkinnon 1953.

Henning Koppel opiskeli vuosina 1935–1936 Bizzie Høyerin ja 1937 Anker Hoffmannin oppilaana Tanskan kuninkaallisessa taideakatemiassa Kööpenhaminassa ja vietti sen jälkeen lukuvuoden Académie Ransonissa Pariisissa.

Toisen maailmansodan ajan Koppel oli maanpakolaisena Tukholmassa. Hän työskenteli tuolloin ruotsalaiselle Orreforsille ja Svenskt Tennille. Näihin aikoihin hän aloitti myös kulta- ja hopeakorujen teon.

Vuonna 1945 Henning Koppel palasi Tanskaan ja aloitti yhteistyön hopeaseppä Georg Jensenin (1866–1935) perustaman yrityksen kanssa, joka jatkui Koppelin kuolemaan asti. Hän suunnitteli yhtiölle muun muassa pöytähopeita. Luonnonmuotoja käyttävissä hopeakoruissaan Koppel hyödynsi vaikutteita Hans Arpin ja Constantin Brâncușin abstrakteista veistoksista. Hän sai koruillaan kultamitalin Milanon IX triennalessa 1951.

Vuosina 1961–1981 Koppel suunnitteli myös keramiikaa tanskalaiselle Bing & Grøndahlille ja vuodesta 1967 kelloja ja valaisimia Louis Poulsenille. Tanskan postilaitos tilasi häneltä postimerkkejä.

## Perhe
Henning Koppelin veli oli arkkitehti Nils Koppel ja tytär tekstiilisuunnittelija Nina Koppel (1942–1989).

## Aiheesta muualla
* Henning Koppelo Designlexikonissa
Eerik Klipping

**Eerik Klipping** (Eerik V Kristoffersson); (1250–1286) oli Jelling-sukuun kuulunut Tanskan kuningas vuosina 1259–1286.

Hän oli Tanskan kuningas Kristoffer I:n ja puolalaisen prinsessa Margaret Sambiria Pommerellen (1230/1234–1282) poika. Eerik joutui ensimmäisenä Tanskan kuninkaana kutsumaan vuonna 1282 koolle maan ylimystön valtakunnankokouksen (*danehoffet*), mikä oli askel kohti nykyaikaista lainsäädäntöä. 

Hän avioitui vuonna 1273 saksalaisen Agnes von Brandenburgin (1257–1304) kanssa, joka oli Brandenburgin markkreivi Johann I:n (Askanier-suku) ja tämän toisen puolison rouva Jutta von Sachsenin tytär.

Eerikille ja Agnekselle syntyi seitsemän lasta:

* Eerik VI Menved (1274 – 3. marraskuuta 1319), Tanskan kuningas 1286–1319
* Waldemar (k. 1304)
* Rikissa (k. ennen 27. lokakuuta 1308), avioitui 1292/1293 Werlen ruhtinas Nikolaus II:n kanssa
* Kristofer II (1276 – 2. elokuuta 1332), Tanskan kuningas 1319–1326 ja 1330–1332
* Märta Eerikintytär (k. 2. maaliskuuta 1341), avioitui 1298 Birger Magnussonin, Ruotsin kuninkaan kanssa
* Katharina (1278–1283), kuoli viisivuotiaana
* Elisabeth (1280–1283), kuoli kolmivuotiaana

Lisänimi Klipping viittaa setelien leikkaamiseen, sillä Eerik joutui devalvoimaan maan valuutan rahoittaakseen sodankäyntiä. Lopulta kuningas pakotti kirkon luovuttamaan varojaan valtiolle. Ylimystö oli kuitenkin tyytymätön ja järjesti Eerik Klippingin murhan 22. marraskuuta 1286 Finderupissa. Kuninkaaksi nousi hänen poikansa Eerik Menved. 

Hänen tyttärestään Märta Eerikintyttärestä tuli Ruotsin kuningatar.

## Lähteet

## Aiheesta muualla
M-Anisiinihappo

**m-Anisiinihappo** eli **3-metoksibentsoehappo** (C8H8O3) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää aromiaineena ja muiden kemikaalien valmistukseen. m-Anisiinihappo on o-anisiini- ja anishapon isomeeri.

## Ominaisuudet
Huoneenlämpötilassa m-anisiinihappo on valkoista kiteistä ainetta. Se liukenee hieman veteen ja paremmin useisiin orgaanisiin liuottimiin kuten etanoliin, dietyylieetteriin, kloroformiin ja bentseeniin. m-Anisiinihappo on heikko happo, mutta hieman bentsoehappoa vahvempi. Sen pK<sub>a</sub>-arvo on 4,09. 

## Valmistus ja käyttö
m-Anisiinihappoa voidaan valmistaa m-klooribentsoehapon ja metanolin välisellä reaktiolla. Yhdistettä voidaan käyttää ruuissa aromiaineena sekä eräiden muiden yhdisteiden kuten lääkkeenä käytettävän glikvidonin valmistamiseen.

## Lähteet
Olaf Henriksen

**Olaf Henriksen** (26. huhtikuuta 1888 Kirkerup – 7. lokakuuta 1962 Norwood, Massachusetts) oli tanskalainen baseballpelaaja.

Henriksen on ainoa MLB:ssä pelannut tanskalainen. Hän edusti vuosina 1911–1917 seitsemän kauden ajan Boston Red Soxia. Henriksen voitti joukkueen riveissä World Seriesin kolmesti, vuosina 1912, 1915 ja 1916.

Peliuransa jälkeen Henriksen jäi asumaan Yhdysvaltoihin. Hän kuoli lokakuussa 1962, 74 vuoden iässä.
Eero Tala

**Eero Otto Juhani Tala** (26. syyskuuta 1931 Kiikka – 20. kesäkuuta 2005 Turku) oli suomalainen lääkäri ja professori.

Talan vanhemmat olivat maanviljelijä Otto Jalmari Tala ja Olga Maria Järvinen ja puoliso vuodesta 1955 Maija-Leena Teinilä. Tala tuli ylioppilaaksi Tyrvään yhteiskoulusta 1950 ja valmistui lääketieteen lisensiaatiksi 1957. Hän työskenteli Paimion parantolassa 1960-luvulta alkaen ensin apulaislääkärinä ja sitten ylilääkärinä. Talan väitöskirja vuodelta 1967 käsitteli keuhkosyövän diagnostiikkaa.

Tala oli Turun yliopiston keuhkosairauksien vt. professori 1968–1969 ja keuhkosairauksien professori 1970–1994. Tala tutki farmakologiaa, tuberkuloosia ja keuhkosyöpää. Hän oli Turun yliopiston lääketieteellisen tiedekunnan dekaani 1983–1985.

## Lähteet
HMS Ramillies (1785)

**HMS Ramillies** oli Britannian kuninkaallisen laivaston vuonna 1785 vesillelaskettu Culloden-luokan 74-tykkinen kolmannen luokan linjalaiva.

## Valmistus

Alus tilattiin 19. kesäkuuta 1782 Randallilta Rotherhitheltä, missä köli laskettiin joulukuussa. Alus laskettiin vesille 12. heinäkuuta 1785 ja valmistui 18.-31. heinäkuuta Deptfordissa ja lopulta 22. syyskuuta Woolwichissa.

## Palvelus
Alus otettiin palvelukseen helmikuussa 1793 päällikkönään Henry Harvey. Se osallistui 1. kesäkuuta 1794 Ushantin neljänteen taisteluun, jossa sai surmansa kaksi ja seitsemän miehistönjäsentä haavoittui.

Amiraliteetti siirsi 3. elokuuta 1830 aluksen reserviin satamapalvelukseen. Se varustettiin sairaalaksi kesäkuussa 1831 Chathamissa, minkä jälkeen se siirrettiin Sheernessiin. Alus romutettiin helmikuussa 1850 Deptfordissa.

## Lähteet
*

### Viitteet
Henrik Lundgaard

**Henrik Lundgaard** (s. 26. helmikuuta 1969) on tanskalainen kilpa-autoilija. Hän on ajanut rallin lisäksi vakioautoluokissa radalla.

Lundegaard voitti rallin EM-sarjan mestaruuden kaudella 2000. Hänen ainoa pisteensä rallin MM-sarjassa tuli kauden 1997 avauskilpailusta Monte Carlo -rallista, jossa hän sijoittui kuudenneksi.

Lundegaard kilpaili pääasiassa Toyota Corolla WRC:llä. Hän ajoi viimeisen rallinsa vuonna 2003, jonka jälkeen hän on kilpaillut eri ratasarjoissa.

## Lähteet
Muhammad ibn Jarir al-Tabari

**Muhammad ibn Jarir al-Tabari** (838 Tabaristan – 923 Bagdad) oli persialainen historioitsija ja Koraanin eksegeetti. Teoksillaan Tabarista on tullut islamin varhaishistorian ja Koraanin selityksen ylittämätön auktoriteetti. Tabariin pohjautuu myös oma islamilainen lakikoulukunta, joka ei kuitenkaan ole säilynyt nykyaikaan. 

## Teokset
Al-Tabarin nimissä kulkee kaksi valtavaa teoskokonaisuutta. 

### ''History of the Prophets and Kings''
Al-Tabarin arabiankielinen maailmanhistoria tunnetaan nimellä *Tarikh al-Tabari* ja englanniksi *History of the Prophets and Kings.* Se on käännetty kokonaan englanniksi nimellä *The History of al-Tabari* ja sisältää yhteensä 40 osaa. 

### ''Tafsir al-Tabari''
Toinen teoskokonaisuus on 30 osaa käsittävä Koraanin selitysteos *Tafsir al-Tabari.* Siinä jokainen Koraanin jae saa islamilaisen ja kielitieteellisen selityksensä. Teoskokonaisuus on käännetty vain osittain englanniksi. Englanninkielisenä versiona siitä on julkaistu myös suppeampi kaksiniteinen valikoima.  

## Keskustelua
Tabarin valtavan tuotteliaisuuden takia häntä on joskus epäilty nimimerkiksi. Al-Tabari tarkoittaa "tabaristanilainen" ja viittaa persialaiseen Tabaristaniin eli nykyiseen Māzandarāniin. Volker Popp arvelee, että al-Tabarin nimiin pannut molemmat teossarjat on todellisuudessa kirjoittanut Tabaristanissa vaikuttanut persialaisten oppineiden yhteisö. Popp pitää myös al-Tabarin historiankirjoitusta pääosin fiktiivisenä mielikuvituksen tuotteena. Se sisältää esimerkiksi runsaasti päähenkilöiden välisiä yksityiskohtaisia keskusteluja, kun taas esimerkiksi taisteluiden kuvaukset ovat viitteellisiä. Al-Tabarin kirjoitustyyli ei liioin vastaa hänen ilmoitetun elinaikansa eli 900-luvun arabiaa vaan ovat "modernia" arabiaa. Sen takia Volker Popp ja Christoph Luxenberg uskovat, että tekstit olisi voitu ainakin osin kirjoittaa ja vähintäänkin viimeistellä vasta 1100- ja 1200-luvuilla. 

## Lähteet

* 
*
*
*
*
*
*

### Viitteet
Janez Ožbolt

**Janez Ožbolt** (22. elokuuta 1970 Stari Trg pri Ložu, Slovenian ST, Jugoslavia) on entinen slovenialainen ampumahiihtäjä. Ožbolt teki pitkän uran kansainvälisesti, mutta ei koskaan saavuttanut menestystä.

Ožbolt kilpaili ampumahiihdon maailmancupissa yhteensä 12 kautta. Paras kokonaiskilpailun sijoitus oli 30 kaudelta 2000–2001. Yksittäisissä kilpailuissa Ožbolt sijoittui kymmenen parhaan joukkoon yhteensä viidesti. Ožboltin paras sijoitus oli kauden 1994–1995 avauskilpailusta tullut seitsemäs sija.

Olympialaisissa Ožbolt kilpaili peräti viisi kertaa. Paras henkilökohtainen saavutus oli vuoden 1994 olympialaisten yhdeksäs sija 10 kilometrin kilpailussa. Ampumahiihdon maailmanmestaruuskilpailuissa Ožbolt oli parhaimmillaan vuonna  2001 sijalla 16.

Siviiliammatiltaan Ožbolt toimii Slovenian asevoimien kouluttajana.

## Lähteet
Thomas Bjørn

**Thomas Bjørn** (s. 18. helmikuuta 1971 Silkeborg) on tanskalainen ammattilaisgolfaaja. Vuonna 1993 ammattilaisuransa aloittanut Bjørn on kaikkien aikojen menestynein tanskalainen golfaaja. 

## Ammattilaisura

Major-turnauksista Bjørnillä on muun muassa kolme toista sijaa, sekä yhteensä kahdeksan top 10 -sijoitusta. Vuoden 2003 The Open Championshipissa hän johti viimeisen kierroksen 15. reiän jälkeen kahdella lyönnillä, mutta menetti voiton 16. reiän tuplabogeyyn.

Kaikkiaan Bjørn on voittanut 21 ammattilaisturnausta, joista 15 European Tourilla.

Ryder Cupissa Bjørn on ollut mukana Euroopan joukkueessa kolmesti, vuosina 1997, 2002 ja 2014. Eurooppa on voittanut kaikki kolme turnausta.
Itä-Aasian kylmäaalto 2016

**Vuoden 2016 Itä-Aasian kylmäaalto** oli tammikuussa 2016 sattunut kylmän sään aalto, jonka uskotaan aiheuttaneen yli sadan ihmisen kuoleman itäisessä Aasiassa. Perjantaista 22. tammikuuta maanantaihin 25. tammikuuta kestäneen aallon aikana ennätyksellisen matalia lämpötiloja koettiin monin paikoin Thaimaasta Japaniin ulottuvalla vyöhykkeellä. Suurin osa kuolleista oli Taiwanissa, jossa asunnoissa ja taloissa ei tavallisesti ole keskuslämmitystä trooppisen ilmaston vuoksi. Useimmat kuolleista olivat vanhuksia. Etelä-Koreassa yli 60&nbsp;000 matkailijaa joutui jäämään viikonlopun yli Jejun saarelle, kun lentoasema suljettiin kylmän sään ja lumisateen vuoksi.

## Lähteet

## Aiheesta muualla
Eliel Muoniovaara

**Anton Eliel Muoniovaara** (1. kesäkuuta 1918 Helsinki – 24. helmikuuta 1993 Helsinki) oli suomalainen arkkitehti, joka tuli tunnetuksi yli 60 elokuvateatterisalin suunnittelijana. Ensimmäiset niistä olivat Kino Herttua Herttoniemen Erätorilla (1956–1957) ja Bio Bristol Helsingin Aikatalossa (1961), joissa hän vastasi koko talon suunnittelusta. Hän suunnitteli myös muun muassa Kluuvikadun Maximin uudisrakennuksen (1974) ja Forumin seitsemän teatterisalia (1985). Hänen suunnittelemansa on myös Hakaniemen Metallitalo (1965). Herttoniemeen Muoniovaara suunnitteli 1950-luvulla Erätorin tornitalot ja ostoskeskuksen, jonka yhteydessä hän myös itse asui. Munkkivuoreen vuonna 1956 suunniteltu Ulvilantie 19&nbsp;-kokonaisuus koostuu useamman arkkitehtonisesti merkittävän rakennuksen kokonaisuudesta

Muoniovaara kirjoitti ylioppilaaksi Helsingin yhteislyseosta vuonna 1936 ja valmistui arkkitehdiksi Teknillisestä korkeakoulusta 1945. Valmistumisensa jälkeen hän työskenteli muun muassa Alvar Aallon toimistossa, kunnes hän vuonna 1949 perusti oman toimistonsa Helsinkiin. Muoniovaara kuoli vuonna 1993 ja hänet on haudattu Helsingissä Hietaniemen hautausmaalle.

## Lähteet

## Aiheesta muualla
*Nurmio, Raija: ”Eliel Muoniovaara – elokuvateatteriarkkitehti”, *Kinolehti* 55 (1986) : 2, s. 12–13.
*Eliel Muoniovaaran suunnittelemat rakennukset Helsingin keskustassa  Korttelit.fi.
Jellingin riimukivet

**Jellingin riimukivet** ovat kaksi riimukiveä Jellingin kaupungissa Tanskassa. Gorm Vanha pystytti noin vuonna 950 pienemmän kivistä vaimonsa Thyran kunniaksi ja tämän poika Harald Sinihammas suuremman noin vuonna 965 vanhempiensa ja omien saavutustensa kunniaksi. Pienemmässä kivessä on kahdella puolella riimukirjoitusta, mutta isommassa kivessä on lisäksi kaksi hahmoa. Niistä toisessa on Jeesus ja toisessa eräänlainen eläinhahmo.

## Sijainti ja kivet

### Sijainti
Jellingin kivet sijaitsevat Jellingin kaupungissa kirkon eteläpuolella. Ne seisovat kahden suuren hautakukkulan välissä.

### Pienempi kivi
Kuningas Gorm Vanhan pystyttämä pienempi kivi on vaaleanharmaata hienorakeista gneissiä. Kiven etupuolella on kolme pystysuuntaista riimuriviä, kun sen takapuolella on vain yksi rivi. Takapuolen rivi päättyy kahteen käärmeen päähän, jotka on tehty siihen koristetarkoituksessa. Päät ovat kuluneet, mutta ne voidaan nähdä vielä voimakkaassa epäsuorassa valossa.

Kivessä lukee ”Kuningas Gorm teki tämän monumentin vaimonsa Thyren, Tanskan ylpeyden kunniaksi”.

### Suurempi kivi

Kuningas Harald Sinihampaan pystyttämä suurempi kivi on vaaleanharmaata graniittigneissiä, jossa on luonnollista punaraitaista kuviointia. Sillä on kolme sivua, joista yhteen on tehty riimukirjoitusta vaakasuoraan ja kahteen on kaiverrettu kuva.

Riimukirjoituksessa sanotaan ”Kuningas Harald käski tehdä tämän monumentin isänsä Gormin ja äitinsä Thyren muistoksi – Harald, joka sai valtaansa koko Tanskan ja Norjan ja teki tanskalaisista kristittyjä”. Kiveä on sen tekstin takia kutsuttu ”Tanskan kastetodistukseksi”, sillä Harald julistaa siinä virallisesti maan kristilliseksi. Tanskalaiset olivat kuitenkin kääntyneet jo ainakin osin kristinuskoon aikaisemmin: esimerkiksi kuningas Harald Klak kastettiin Mainzissa vuonna 826.

Riimukirjoitus on tyypillistä skandinaavista, mutta kuvien aiheet ovat uudenlaisia. Toinen kuvista esittää mieshahmoa, joka tulkittiin pitkään Haraldiksi itsekseen. Se esittää kuitenkin Jeesusta ristillä tai oikeastaan elämän puulla. Toinen kuvista on puolestaan eläinhahmo, joka edustaa niin sanottua Mammen-tyyliä.

## Historia
Gorm Vanha pystytti noin vuonna 950 vanhemman ja pienemmän Jellingin riimukivistä vaimonsa Thyran kunniaksi. Nuoremman riimukiven puolestaan pystytti noin vuonna 965 Gormin poika Harald Sinihammas.

Gorm Vanhan riimukivi toimi vuoden 1600 tienoilla läheisen kirkon penkkinä sen sisäänkäynnin vieressä. Nykyiseen paikkaansa kivi siirrettiin vuosien 1627–1639 paikkeilla. Kiven alkuperäistä paikkaa ei ole tiedossa. Haraldin riimukivi puolestaan on alkuperäisessä paikassaan.

Kivet valittiin 1994 yhdessä viereisten hautakumpujen ja kirkon kanssa Unescon maailmanperintöluetteloon.

## Lähteet
*

### Viitteet

## Aiheesta muualla
Tabari

**Tabari** ja **al-Tabari** tarkoittavat "tabaristanilainen". Tabaristan on iranilainen maakunta, joka vastaa nyky-Iranin Mazandarania. 

Tällä nisballa, nimellä, tunnetaan useita oppineita:

*Abu Ja'far Muhammad ibn Jarir al-Tabari (838-923), persialainen historioitsija ja teologi, al-Tabari-nimisistä henkilöistä tunnetuin ja merkittävin
*Omar Tiberiades (Abû Hafs 'Umar ibn al-Farrukhân al-Tabarî) (k. noin 815), persialainen astrologi ja arkkitehti
*Ali ibn Sahl Rabban al-Tabari, "Ali, oppinut Tabiristanilainen" (838-870 jaa) kirjoitti lääketieteellisen tietosanakirjan ja oli oppineen ja lääkärin Zakariya al-Razin opettaja

*Abul Hasan al-Tabari, 900-luvulla elänyt iranilainen lääkäri
*Al-Tabarani, (noin 821-918 jaa), kirjannut muistiin haditheja
Pekka Tala

**Pekka Mikael Tala** (28. kesäkuuta 1919 Lahti – 22. maaliskuuta 2010) oli suomalainen kirurgi ja professori. 

Talan vanhemmat olivat konttoripäällikkö Mikko Tala ja Hilja Syvänen ja puoliso vuodesta 1945 Tyyne Elisabet Anttila. Tala tuli ylioppilaaksi Lahden yhteiskoulusta 1938 ja valmistui lääketieteen lisensiaatiksi 1947. Lääketieteen ja kirurgian tohtoriksi hän väitteli 1957, jolloin hän sai myös rintaelinkirurgian erikoislääkärin pätevyyden. Kirurgian erikoislääkärin pätevyyden hän sai 1954. Talasta tuli Helsingin yliopiston kirurgian dosentti vuonna 1958. Hän toimi 1950-luvulla lääkärinä eri sairaaloissa ja parantoloissa, samoin kuin kuntien ja yksityisten yritysten palveluksessa, HYKSin rintakirurgian apulaisylilääkäriksi hän tuli vuonna 1960. Tala oli Helsingin yliopiston kirurgian professori vuodesta 1968. Hänen tutkimusaiheitaan olivat rintaelin-, sydän- ja verisuonikirurgia.

## Lähteet
Reino Helkesalo

**Reino Helkesalo** (17. toukokuuta 1931 – 21. tammikuuta 1993 Helsinki) oli suomalainen elokuva- ja televisiolavastaja. Hän lavasti muun muassa elokuvat *[[Suopursu kukkii]]* (1947), *[[Haaviston Leeni]]* (1948), *[[Orpopojan valssi]]* (1949), *[[Pekka ja Pätkä mestarimaalareina]]* (1959), *[[Isaskar Keturin ihmeelliset seikkailut]]* (1960), *[[Myöhästynyt hääyö]]* (1960), *[[Kertokaa se hänelle...]]* (1961), *[[Pojat (elokuva)|Pojat]]* (1962), *[[Villin Pohjolan kulta]]* (1963), *[[Teerenpeliä]]* (1963), *[[Villin Pohjolan salattu laakso]]* (1963), *[[Juokse kuin varas]]* (1964), *[[Rakkaus alkaa aamuyöstä]]* (1966). ja viihderyhmä Kivikasvojen televisioelokuvan *[[Lepakkolinna]]* (1980).

Helkesalo aloitti elokuvauransa vuonna 1947 Oy Suomen Filmiteollisuuden studioapulaisena, siirtyi sitten yhtiön laboratorioon ja vuonna 1959 lavastajaksi. SF:n lopetettua Helkesalo siirtyi lavastajaksi Mainostelevisioon. Siellä hän lavasti muun muassa monia MTV-teatterin televisionäytelmiä.

Helkesalo on haudattu Hietaniemen hautausmaalle Helsinkiin.

## Lähteet
Avaruuden sankari

**Avaruuden sankari** (*Flight of the Navigator*) on Randal Kleiserin ohjaama nuorten tieteiskomedia, joka tuli ensi-iltaan Yhdysvalloissa 30. heinäkuuta 1986. Elokuvassa 12-vuotias David (Joey Cramer) joutuu siepatuksi vieraan sivilisaation avaruusalukseen, ja palatessaan huomaa siirtyneensä vuodesta 1978 vuoteen 1986, mutta olevansa itse yhä samanikäinen, nyt nuorempi kuin pikkuveljensä. NASA saa haltuunsa maahan pudonneen UFOn, ja yhtäläisyyksiä pojan ja sen välillä alkaa löytyä.

*[[Video-opas|Video-oppaassa]]* vuodelta 1994 Harri Närhi piti elokuvan tinkimättömästä toteutuksesta ja hyvistä erikoistehosteista ja antoi elokuvalle neljä tähteä viidestä, mikä vastaa sanallista arviota ”erinomainen”.

## Rooleissa

## Lähteet

## Aiheesta muualla
*
George Bancroft (näyttelijä)

**George Bancroft** (30. syyskuuta 1882 Philadelphia, Pennsylvania – 2. lokakuuta 1956 Los Angeles, Kalifornia) oli yhdysvaltalainen näyttelijä. Hän oli ehdolla parhaan miespääosan Oscar-palkintoon vuoden 1929 elokuvasta *[[Thunderbolt (vuoden 1929 elokuva)|Thunberbolt]]*.

## Lähteet

## Aiheesta muualla
*
George Bancroft

**George Bancroft** -nimisiä henkilöitä ovat olleet:

* George Bancroft (1800–1891), yhdysvaltalainen historioitsija ja valtiomies
* George Bancroft (1882–1956), yhdysvaltalainen näyttelijä.
Manuel Velázquez

**Manuel Velázquez Villaverde** (24. tammikuuta 1943 Madrid – 15. tammikuuta 2016 Fuengirola) oli espanjalainen jalkapalloilija. Hän oli pelipaikaltaan keskikenttäpelaaja ja edusti suurimman osan urastaan Real Madridia.

Velázquez oli Real Madridin oma kasvatti. Hän liittyi seuran junioreihin vuonna 1958 ja debytoi edustusjoukkueessa vuonna 1965 käytyään sitä ennen lainalla Rayo Vallecanossa ja Málagassa. Velázquez kuului Real Madridin niin sanottuun *yeyé*-sukupolveen, joka voitti Euroopan cupin vuonna 1966. Ensimmäistä kauttaan joukkueessa pelannut Velázquez nousi kauden aikana merkittävään rooliin ja oli avauskokoonpanossa myös Partizania vastaan pelatussa loppuottelussa. Hän oli omalta osaltaan vauhdittamassa jo ikääntyneen Ferenc Puskásin lopullista vetäytymistä pelikentiltä. Velázquez oli taitava pelinrakentaja, ”keskikentän aivot”, jota osa madridilaisyleisöstä piti kuitenkin liian eleettömänä. Myöhempinä vuosina hän kamppaili peliajasta saksalaisen Günter Netzerin kanssa.

Velázquez pelasi Real Madridin edustusjoukkueessa 12 kauden aikana yhteensä 402 virallista ottelua, joista 301 Espanjan korkeimmalla sarjatasolla Primera Divisiónissa, ja teki 59 maalia. Euroopan cupin lisäksi hän voitti kuudesti Espanjan-mestaruuden ja kolmesti Espanjan cupin Copa del Reyn. Hänen uransa Real Madridissa päättyi loukkaantumiseen vuonna 1977. Vuonna 1978 Velázquez pelasi vielä North American Soccer Leaguen Toronto Metros-Croatiassa.

Espanjan maajoukkueessa Velázquez pelasi kymmenen ottelua vuosina 1967–1975.

## Lähteet

## Aiheesta muualla

* Manuel Velázquezin esittely Real Madridin sivustolla
Thunderbolt (vuoden 1929 elokuva)

**Thunderbolt** on vuonna 1929 ensi-iltansa saanut yhdysvaltalainen rikoselokuva, jonka on ohjannut Josef von Sternberg. George Bancroft oli ehdolla parhaan miespääosan Oscar-palkintoon roolistaan.

## Näyttelijät

## Lähteet
* 

## Aiheesta muualla
*
Eero Takala

**Eero Matias Takala** (25. marraskuuta 1924 Honkajoki – 11. heinäkuuta 1995) oli suomalainen juristi. Hän oli korkeimman oikeuden oikeusneuvos.

Takala suoritti ylemmän oikeustutkinnon 1950 ja sai varatuomarin arvon 1953. Hän valmistui lakitieteen kandidaatiksi ja lisensiaatiksi 1954. Oma asianajotoimisto nimellä Takalan Asianajotoimisto hänellä oli 1954–1974. Hän oli korkeimman oikeuden ylimääräinen oikeusneuvos 1972–1974 ja  oikeusneuvos 1975–1992. Markkinatuomioistuimen puheenjohtaja hän oli vuosina 1978–1980 ja laintarkastuskunnan jäsen 1978-1980.

## Lähteet